คะช่วยตอบหน่อยค่ะเรารู้สึกว่าตื่นขึ้นมาเเล้วมันมึนๆหัวค่ะเวลานอนไม่มึนเวลานั่งเเละยืนมึนค่ะไม่ใช่บ้านหมุนไม่ใช่ตัวหมุนมันเเค่มึนๆหัวค่ะไม่ได้อยากอาเจียนหรืออะไรต่างๆนะคะไม่เหมือนอาการคนท้องค่ะไม่ได้เหม็นอาหารเเค่มึนหัวค่ะเวลามองขึ้นไปข้างบนอาการเหมือนคนเมาจะล้มค่ะเเต่มองปกติมันจะมึนๆงงๆนิดหน่อยไม่ทราบว่ามันคืออาการอะไรคะหรืออาการท้องควรรักษายังไงคะมีวิธีเเก้มั้ย
สวัสดีค่ะ อาการมึนศีรษะดังกล่าวมานั้น อาจเกิดจาก-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน รักษาด้วยการรับประทานยาแก้เวียนศีรษะ-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง-การเปลี่ยนท่าทางที่เร็วเกินไป-เนื้องอกของประสาททรงตัว-เนื้องอกในสมองส่วนที่ใช้ในการทรงตัว อาจมาด้วยเดินเซ ทรงตัวไม่ได้ หรืออาจมีอาการปวดหัวที่รุนแรงขึ้นเรื่อยๆ ปวดมากตอนเช้า มีอาเจียนพุ่ง ร่วมกับความผิดปกติทางระบบประสาทเช่นอ่อนแรงแขนขาข้างใดข้างหนึ่งร่วมด้วย-ความดันต่ำ-ระดับน้ำตาลในเลือดต่ำแนะนำว่าถ้ามึนมาก มีอาการคล้ายจะวูบ หน้ามืด ใจสั่น ควรรีบไปพบแพทย์เพื่อตรวจเพิ่มเติม ไม่ได้เป็นอาการที่บ่งบอกว่าตั้งครรภ์หรือไม่ หากต้องการยืนยันการตั้งครรภ์ควรซื้อชุดตรวจการตั้งครรภ์ทางปัสสาวะมาตรวจเองเบื้องต้นหรือไปตรวจปัสสาวะที่รพ.การดูแลตัวเองเบื้องต้น การเปลี่ยนท่าทางช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆ อยู่ในที่อากาศถ่ายเท